
CIONAL DI DIA I 


NACIONAL DI BAILE 


Riba e dia aki rond di mundo ta rindi homenahe na e bunitesa 
y diversidad di e arte di baile 


ÈACION NACIONAL! 


R NACIONAL DI BAILE 


Dialuna anochi den Cas di Cultura a celebra e Dia Internacional di 
Baile. Prome Minister Evelyn Wever-Croes den representacion 
di Minister di Finansa y Cultura, sefiora Xiomara Maduro, a 
duna un discurso dedica na e arte bunita aki. 


Tur aña dia 29 di april, ta celebra Dia Internacional di Baile. 
Esaki ta un iniciativa di Comite Internacional di Danza, cu a 
wordo proclama pa UNESCO for di afia 1982. E fecha aki 
a wordo scogi pa conmemora e fecha natal di e bailarin y 
coreografo Frances, Jean-Georges Noverre, cu ta wordo 
considera e creado di ballet moderno. Esaki ta un dia di 
celebracion rond mundo durante unda ta rindi homenahe na e 
bunitesa y diversidad di e arte di baile. 


Prome Minister a expresa cu e arte di baile no tin barera cultural 
ni politico tampoco tin genero, rasa of religion. Baile tin un 

impacto grandi riba nos bida y tambe tin un papel importante den 
nos cultura entre otro durante nos carnaval y celebracionnan 
nacional. Baile ta un medio pa expresa e idioma di nos alma, e 
ta uni cultura, conectando nos por medio di un idioma comparti 
di pasion y expresion. A traves di baile tambe nos ta expresa 
sentimento di alegria y ta promove salud mental. Tambe e ta 
un manera pa haci ehercicio y ta baha stress. 


Prome Minister den nomber di Gobierno di Aruba ta felicita 
tur bailado, scol di baile, grupo di baile, director, coreografo, 
docente y maestro di baile. “Masha danki pa boso cooperacion 
pa entretene nos comunidad y engradece cultura di Aruba cu 
boso inspiracion, creatividad y talento. Un danki tambe na 
Departamento di Cultura y na tur cu a yuda organisa e anochi 
bunita aki”, e mandatario a expresa. 

Prome Minister Evelyn Wever-Croes: 
Den conexion cu e firmamento di e acuerdo pa indexering 2018-2023 


LIDERNAN SINDICAL TA SATISFECHO CU E 


ACUERDO FIRMA 


Nu is 


Dialuna merdia, durante conferencia di prensa di Gobierno 
di Aruba, lider sindical di SADA, sefior Edward Maduro a 
compafia Prome Minister Evelyn Wever-Croes pa asina duna 
empleadonan publico y "gelijkgestelden" e grato notica cu 
Gobierno di Aruba y miembronan sindical a firma e acuerdo pa 
loke ta e tema di indexering pa afia 2018 pa 2023. 


Sefior Maduro a indica cu desde Januari caba Gobierno y 
sindicatonan tabata den negociacion y reunionnan intenso pa 
cu e tema aki, mirando cu na 2019 a cuminsa papia riba e 
inflacion di 2018. Desafortunadamente e negociacionnan aki a 
tranca na final di 2019, y a bay riba un "hold" na momento cu 
pandemia a dal. 


E tabata un tempo largo prome cu a inicia e negociacionnan 
aki bek, pero mirando e necesidad di empleadonan publico 
pa logra un ahustacion riba nan salario, sindicatonan a uni y 
a aserca Prome Minister pa haya su atencion pa cu e tema 
aki. Despues di negociacion y reunionnan intenso a logra 
yega na un acuerdo den beneficio di empleadonan publico y 
"gelijkgestelden". Cada sindicato a acerca nan "achterbaan" 
na nan manera, pero e resultado final ta den lifia cu locual e 
empleadonan publico tabata kier a wak, cu ta un compensacion 
pa e perdida di forsa di compra. 


Sefior Maduro a splica cu nan como sindicato ta consciente 
cu costo di bida ta halto, debi na inflacion y cu esaki a afecta 
tur trahado. P’esey ahustacion di salario tabata necesario pa 
asina tur hende por sigui contribui na e economia di pais Aruba. 
Como lider sindical, nan a wak e necesidad di nan miembronan 
y mirando cu nan ta e orea y voz di cada un di e empleadonan, 
tabata nan deber di yega cerca nan dofio di trabou pa purba 
na yega na un solucion. 


Apesar cu Gobierno tin e rol di goberna un pais, e tin e rol 
tambe di dunado di trabou. Aki ta unda lidernan sindical a 
acerca Prome Minister cu na su turno a duna nan oido, y sinta 
negocia na un manera profesional y cu respet pa purba yega 
na un solucion. E acuerdo aki ta uno historico, y empleadonan 
por confia cu nan directiva a haci un trabou profesional sin cu 
mester a yega na e punto drastico di bay den accion. No ta tur 
biaha tur hende lo keda contento cu e resultado, pero lidernan 
sindical ta satisfecho cu e logro aki pa nan miembronan. 


Señor Maduro, den nomber di sindicatonan ta felicita tur 
empleado publico y "gelijkgestelden" cu e gran logro aki. Tambe 
ta gradici Prome Minister pa duna nan e oido pa por a yega 
na e acuerdo aki, y señor Orlando Senchi cu semper tabata 
disponibel pa yuda na momento cu lidernan sindical tabata tin 
mester cualkier informacion. Por ultimo tambe ta duna danki na 
Conseho di Minister, y tur e profesionalnan cu tabata presente 
durante e reunionnan. "Nos ta contento cu awe nos ta sinta cu 
6 aña tras di lomba cu a wordo ahusta, y awor lo percura pa 
sigui traha riba e tema aki pa no tin un atraso mas di tanto aña 
dado caso tin inflacion", señor Maduro a expresa. MN 

Prome Minister Evelyn Wever-Croes: 


PROME MINISTER SU MENSAHE PA DIA DI OBRERO 


Danki di curason pa e esfuerso y e labor cu boso ta haci pa nos dushi isla Aruba 


< 
E aspecto mas importante pa un dofio di trabou por logra su 
vision y metanan ta su trahadonan. 


Dia 1 di mei, Dia di Obrero, Prome Minister den nomber di 
Gobierno di Aruba ta gradici cada trahado pa nan esfuerso, 
dedicacion, y nan empeño. Prome Minister a expresa cu danki 
na e forsa di cada un trahado, por bati riba pecho cu orguyo y 
bisa cu Aruba ta den recuperacion di e peor pandemia y Aruba 
ta prosperando. 


“Mi ta gradici tur esanan cu danki na nan labor ta yuda nos 
pais bay padilanti. Abo cu ta traha duro tur dia, lanta mainta 
trempan, lora bo manga y bay traha y asina hiba bo empresa 
of bo organisacion padilanti y asina hiba Aruba padilanti tambe. 
Awe nos kier para keto pa nos reconoce bo. 


Mi sa cu no ta facil, e por ta bin cu hopi sacrificio y lucha y 
nos kier pa bo sa cu nos ta reconoce esaki. Cu Dios sigui 
bendiciona tur esnan cu ta labora na Aruba pa asina hunto nos 
sigui hiba e pais aki padilanti. Pabien riba Dia di Obrero y danki 
di curason pa e esfuerso y e labor cu boso ta haci pa nos dushi 
isla Aruba,”Prome Minister a expresa. IN 

Danki pa boso esfuerso, dedicacion y contribucion 
na e desaroyo y economia di pais Aruba 


STABILIDAD 
PROSPERIDAD 

MINISTER 


ZA 


PROGRESO DI EMBEYECIMENTO DI E EAGLE 


in 5 


Tawata na 2023 cu Minister Dangui Oduber a anuncia e 
proyecto di “beautification of Eagle Beach”, cual awendia ta 
den su fase final. E proyecto aki ta di embeyece henter e strip 
di Eagle Beach den cuadro di e mehoracion di nos producto 
Aruba y lo percura pa uniforma e paisahe cu flornan y piedranan 
blanco, pone mas bari di sushi pa henter e strip. Asina lo logra 
pa e strip por keda mas organisa y miho structura, tambe pa 
tin un miho maneho di desperdicio den e area aki. En total lo 
ta un experiencia mas agradabel pa nos bishitantenan y nos 
localnan. 


Eagle Beach su strip ta wordo embeyece di retonde di 
Amsterdam Manor te cu e retonde di Alhambra. Actualmente 
ta den e fase 4 y 5 cual ta e ultimo parti banda di Costa Linda. 


Un colaboracion entre Tourism Product Enhancement Fund 
(TPEF), Aruba Tourism Authority (ATA), DOW y conhuntamente 
cu tur e general managers di e priopiedadnan hotelero cu a 
percura pa hunto, nan compromete pa haci mantencionan 
necesario den futuro. Minister ta kere den public-private 
partnership, unda nos tur ta traha hunto pa eleva e producto 
Aruba. 


Finalmente Minister Dangui Oduber ta sumamente contento cu 
e colaboracion y cooperacion di tur “partners” cu ta haciendo e 


BEACH STRIP FASE 4 & 5 AVANSANDO 
n | sa i 


ma“ - 


proyecto aki bira un realidad y pa sigui eleva e producto Aruba. 
E proyecto ta avansando y manera cu esaki ta cla lo mira un 
cambio den e area aki pa uno mas bunita y mihor organiza. 


| MEI 2024 


UN DANKI NA TUR TRAHADO PA SIGUI CU E GRAN APORTE NA NOS 
COMUNIDAD MUY EN ESPECIAL ESNAN CU TA LABORA DEN NOS SECTOR 
TURISTICO Y ESNAN CU TA TRAHA DEN SALUBRIDAD. LAGA NOS HONRA 

NAN TRABOUNAN, DEDICACION, Y CONTRIBUCION. 
SA CU BOSO APORTE TA WORDO APRECIA PROFUNDAMENTE. 


FELIZ DIA DI OBRERO! 


Minister di Turismo y Salud Publico 
Dangui Oduber 


MAESTERO DI Tumsuo y SALUSROAD PUBLICO 

MINISTER GEOFFREY WEVER A PRESENTA 
ESFUERSONAN PA STIMULA AGRICULTURA 


Siman a habri cu un 
presentacion na Parlamento di |. 
Aruba encuanto esfuersonan 
andando pa stimula e desaroyo 
di agricultura comercial na di 
Aruba como un pilar economico ii 
nobo. Minister di Asuntonan pmm “i i 
Economico, Comunicacion y 
Desaroyo Sostenibel, Geoffrey 
Wever, a elabora riba diferente 
proyecto cu enfoke riba 
desaroya agricultura comercial, 
e retonan y con ta trahando 
pro-activamente pa resolve 
"bottlenecks" cu ta den alcance 
di su Ministerio di Asuntonan 
Economico. 


mæ 


r 


Reconociendo e desafionan 
cu agricultornan local ta enfrentando — costo halto di awa 
y coriente, disponibilidad di tereno, conocemento tecnico y 
empresarial, y acceso limita na financiamento pa proyectonan 
agricola — Minister Wever a detaya e pasonan concreto cu 
su ministerio a tuma pa mitiga e obstaculonan aki y fomenta 
crecemento di e sector, hunto cu e pasonan cu Minister Arends, 
como minister di sector primaria ta implementando. 


Destacando e iniciativanan strategico di e ministerio, Minister 
Wever a introduci Agri-Business Academy y Agri-Fund, den 
colaboracion cu Minister Arends y instancia financiero di 
credito, Qredits Aruba. 


Agri-Business Academy: Ta un proyecto cu ta dirigi pa aumenta 
e habilidadnan empresarial di agricultornan, e academia aki a 
ser introduci na comienso di 2023, y ta provee entrenamento 
esencial y apoyo pa asegura cu agricultornan di Aruba ta ekipa 
pa maneha y crece nan negoshi agricola efectivamente. E aña 
aki lo organisa e Agri-Business Academy un bes mas pa sigui 
cu e esfuersonan. 


COMERCIAL NA PARLAMENTO 


Agri-Fund: E programa di financiamento aki ta ofrece 
financiamiento cu interes abou (na 2% di interes) pa apoya 
desaroyo y expansion di proyectonan agricola, y haci'e mas 
facil pa agricultornan obtene e capital necesario pa inverti den 
nan negoshi pa asina por aumenta productividad y promove 
nan sostentabilidad comercial. 


Minister Wever a expresa optimismo tocante e potencial di e 
programanan aki pa inicia desaroyo amplio den e sector di 
agricultura comercial. "Si nos por demostra cu e modelo di 
Agri-Business Academy y Agri-Fund ta exitoso, nos lo regresa 
Parlamento den futuro cercano pa solicita fondo adicional pa 
sigui stimula e industria ariba un escala mas amplio," minister 
Wever a declara. 


E Ministerio tin plan pa anuncia mas proyectonan pronto cu 
lo sigui fortalece e sector vital aki. “Nos ta compromete na 
transforma e panorama agricola di Aruba, asegurando 'food 
security', y fomentando diversificacion economico,” Minister 
Wever a conclui. MN 

MINISTER GEOFFREY WEVER A PRESENTA PLAN 
DI MEHORACION PA FUNCIONAMENTO DI 
HUURCOMMISSIE NA PARLAMENTO 


Minister di Asuntonan Economico, Comunicacion y Desaroyo 
Sostenibel, Geoffrey Wever, a presenta awe na Parlamento 
di Aruba un plan integral pa mehora e funcionamento di e 
Huurcommissie, cu ta encarga cu e regulacion di asuntonan 
relaciona cu huur di propiedad. 


Minister Wever a reconoce e necesidad di personanan nobo 
den e comision, introduciendo a Sra. Monica Kock como 
Presidente y Sra. Marlee Lacle como Secretaris. Tambe a 
elabora riba un "Processreglement" nobo cu ta ser introduci, 
acompafia pa un cambio di localidad y un disefio nobo pa facilita 
reunionnan entre huurder y verhuurder na un manera mas 
efectivo. Tambe tabata importante pa ahusta e bezoldeging 
di e personanan den e Huurcommissie, mirando e cantidad 
trabou y e responsabilidad y experticio necesario pa eherce 
e trabou, pa cual ta dificil pa haya personanan capacita pa 
eherce esaki. 


E Huurcommissie ta opera manera un "corte", basa riba leynan 
pertinente. E no ta interacciona directamente cu clientenan 
ni ta duna conseho, pero ta enfoca solamente riba soluciona 
conflictonan entre huurder y verhuurder. 


SEDECO (Dienst Huur en Consumenten Zaken) tin un rol 


crucial den proteccion di derecho di consumidor y huurders. 
Ademas, Minister Wever a splica cu AFTA (Aruba Fair Trade 
Authority) pronto lo bai wordo encarga cu proteccion di 
consumidor contra violacionnan sistematico di entidadnan, a 
traves di un ley nobo cu tin den preparacion. 


E presentacion di Minister Wever ta marca un paso importante 
pa garantisa e transparencia y eficacia di e Huurcommissie, 


asegurando cu e procesonan legal y regulacionnan relaciona 
cu huur ta ser maneha na un manera husto y efectivo. MN 


SINTONISA 


CONFERENCIA DI PRENSA 


DI GOBIERNO DI ARUBA 


Gabinete Wever-Croes 


DIALUNA Y DIAHUEBS | 10:00 AM 

MINISTER GEOFFREY WEVER TA FELICITA 
GRUPO BENNU PA REAPERTURA DI MANGO NA 
CAYA BETICO penne 


Minister di Asuntonan Economico, Comunicacion y Desaroyo 
Sostenibel, Geoffrey Wever, a presencia e reapertura grandioso 
di Mango na Caya Betico Croes. E Minister ta extende su 
felicitacionnan mas cordial na Grupo Bennu y ta gradici nan 
sinceramente pa nan confiansa y contribuicion significante 
na economia di Aruba y nan inversion den e area principal di 
Oranjestad. 


Grupo Bennu ta dofo di varios otro franchise cual nan shopnan 
ta ubica den caya grandi, y ta mustra di tin un conocemento 
pa e mercado local y regional. A pesar di e retonan tog nan 
ta mira e oportunidad pa sigui inverti. E reapertura di Mango 
ta un demostracion di confiansa cu ta spera motiva otro 
empresarionan pa reconsidera e posibilidadnan den y rond 
di centro di Oranjestad, cual ta den lifia cu esfuersonan di 
gobierno pa revitalisa e area. 


Minister Wever ta expresa su gratitud pa e rol activo cu 
Grupo Bennu ta hunga den fomenta crecemento y renovacion 
economico, y ta mira padilanti pa mas desaroyonan positivo 
den futuro cercano. IN 

MINISTER 


| 
Dia 19 di april 2024, Premio Excelencia den Deporte 2023 a 
tuma luga den e ballroom di Renaissance Convention Center, 
unda a reconoce dies (10) baluarte cu a contribui gran parti di 
nan bida den e mundo deportivo. 


Baluarte den Deporte Sr. Emile Herde a ricibi reconocemento 
di Prome Minister Evelyn Wever-Croes. Sr. Emile a practica 
diferente deporte, pero a enfoca gran parti di su bida den e 
disciplina di basketball. Sr. Emile a cuminsa practica e deporte 
di basketball cu 13 afia di edad y a hunga te cu 40 afia. Desde 


cu Sr. Emile tabatin 20 afia, el a cuminsa fungi como entrenado 
y te dia di awe ta eherciendo e trabou aki. Pues, Sr. Emile tin 
un total di 55 aña ta coach. 


Gran parti di su bida, el a dedica na e deporte di basketball y 
ta yen’e cu orguyo, paso e por a contribui den e formacion di 
e hobennan den nos comunidad. Finalmente, Minister Endy 
Croes ta gradici Sr. Emile pa contribui den e desaroyo di nos 
hobennan atleta y ta felicit’e cu su reconocemento di Baluarte 
den Deporte. MN 

MINISTER ENDY CROES TA FELICITA E 
DIESOCHO (18) CIUDADANONAN CU A RICIBI 
UN CONDECORACION REAL PA NAN TRABOU 

BOLUNTARIO 


Danki pa boso contribucion na desaroyo di Pais Aruba 


Riba diabierna 26 di april, na Cas Ceremonial a tuma luga e 
Ceremonia di Condecoracion Real 2024 unda cu Gobernador 
di Aruba, Su Excelencia Alfonso Boekhoudt a condecora 
diesocho ciudadano di Aruba pa nan esfuerso y dedicacion 
boluntario na Pais Aruba. Tur afia na ocasion di celebracion di 
Afia di Rey, Kabinet Gouverneur y Comision Condecoracion 
Real Aruba ta organisa e evento unda cu e ciudadanonan 
cu a destaca den comunidad ta bin na remarca pa ricibi un 
Condecoracion Real di Su Mahestad Rey Willem - Alexander. 


E siguiente personanan a ricibi e Condecoracion Real, como 
gradecimento pa nan esfuerso pa yuda boluntariamente: 


‘Officier in de Orde van Oranje-Nassau’: 
Sefiora Nicole Lucia Maria Hoevertsz 


‘Ridder in de Orde van Oranje-Nassau’: 
Sefior Hendrikus Antonio Eldemiro van Gaalen 
Sefior Ricardo Omar Gogorza 

Sefior Gerard Leendert van Vliet 

Sefiora Annemarie Johanna van Vliet-Melchers 


‘Lid in de Orde van Oranje-Nassau’: 

Sefior Ronald Paul van den Berg 

Sefior Hugh Drummond Connor 

Señora Désirée Geneviéve Croes 

Señora Jeanette Violette Ivony Croes-Fingal 
Sefiora Swinda Martha Claire Dumfries 
Sefiora Martha Esmeralda Gomez-Winterdaal 
Sefiora Mirtha Maria Cabrini de Haseth-Bislik 
Sefior Edgard Cristobal Kelkboom 

Sefiora Wilma Valeria Kuiperi-Jansen 

Sefiora Gertruida Margarita Lampe-Jansen 
Sefiora Helena Carmen Maduro 

Sefior Robert Anthony Reeberg 


Señor Dionisio Fecito Richardson 


Minister Endy Croes ta felicita e ciudadanonan cu a ricibi nan 
Condecoracion Real y ta gradici nan pa e trabou incansabel cu 
nan ta deplega di curason pa nos comunidad. Danki pa boso 
trabou, tempo y amor di traha boluntariamente pa nos pais. 
Nos ta sumamente orguyoso di boso. Por ultimo, e mandatario 
di Enseñansa y Deporte ta gradici e Comision Condecoracion 
Real Aruba pa nan trabou. MN 

Recientemente, den e ceremonia di gala di Premio Excelencia 
den Deporte a honra binti (20) entrenado pa nan contribucion 
valioso den e desaroyo di deporte di Aruba. Minister Endy 
Croes y Presidente di Parlamento mr. Edgard Vrolijk a otorga 
e plakkaat na e entrenadonan. 


E siguiente entrenadonan a ricibi un reconocemento special: 


Aruba Little League Sandy Roga 

Aruba Aquatics Federation Cora Mora Martinez 
Aruba Aquatics Federation Tyrine de Kort 

Aruba Aquatics Federation Ismael Santiesteban 
Aruba Athletic Federation Melvin Dabian 

Aruba Badminton Bond Bernard Ricardo den Dunnen 
Aruba Bowling Association Rita Lopez-Henriquez 
Aruba Paralympic Committee Luciano Mazzeo 
Aruba Sailing Association Sam Van Dormael 
Aruba Sailing Association Yuri Hummel 

Aruba Special Olympics Ruben Croes 


Aruba Table Tennis Association Bryan Lopes 

Aruba Taekwondo Association Yoshmar Wever 

Aruba Tang Soo Do Association Aymon Kelly 

Aruba Triathlon Association Glennon Eights 

Aruba Volleyball Association Elmer Robles de Medina 


Aruba Wieler Bond Lucien Dirksz 
Aruba Wieler Bond Bryan Elisabeth 
Arubaanse Voetball Bond Joally Lake 
Schaak Vereniging Aruba Lazaro Bueno 


Pa ultimo, Minister Endy Croes ta gradici e entrenadonan pa 
nan contribucion den e desaroyo di deporte di Pais Aruba. 

Endy Croes 

Awe ta un día di celebracion y reflexion, un dia cu nos ta honra 
e base y esencia di un sociedad: e trabou. Awe mi kier gradici 
tur trahado di Aruba, na tur cu dia aden dia afo ta sali for di cas 
cu su miho actitud pa por aporta na e progreso di su hogar, na 
e desaroyo y prosperidad di nos isla. 


Mi sa cu pa hopi ta un esfuerso grandi pa sali bay traha, mama 
nan cu mester laga nan yiu na centro di cuido, tata nan cu ta 
sacrifica nan tempo cu nan famia pa bay traha y trece sustento 
di hogar. Pero cu a pesar di esaki asina mes ta duna lo miho 
cu nan tin pa ta un empleado ehemplar y honesto y esaki nos 
ta reconoce y balora. 


Nos ta consciente di tur e desafio y obtaculonan cu 
hopi di nos trahadornan ta enfrenta. Ta pa e motibo 
aki cu nos ta comprometi na tuma e pasonan 
necesario pa aborda e preocupacionnan aki y 
garantisa cu cada un di nos hendenan por tin un 
trabou digno. 


Desempleo y Salario Minimo 
trahando pa mehora e condicionnan pa nos 
comunidad y esaki ta refleha den e logronan cu 
nos tin te awo: Nos a baha e desempleo di casi 9% 
na 2017 pa 4.0 % pa 2023. Nos a aumenta salario 
minimo cu un 46% di 2006 te cu 2024. Esakinan 
ta resultado cu ta mustra nos compromiso cu nos 
pueblo. 


Tambe ta hopi importante pa cada persona cu ta 
biba riba e baranca aki, esun cu a nace aki, esun 

cu a bay studia afo y esun cu a bin pa busca un miho porvenir 
cu ta dispuesto pa aporta na e desaroyo di nos pais, pa por 
tin un trabou digno. Ta pa esaki cu nos ta creando pilitica y 
programanan pa fomenta e oportunidad di trabou pa un y tur. 
Nos a reactiva Ensefiansa pa Empleo, unda nos ta ofreciendo 
diferente cursonan, di customer service, Management y hopi 
mas, pa tur cu ta interesa por adkeri e conocimento necesario 
pa e demanda laboral cu diferente gremio tin. 


pa x È 
Compromiso 
compti omiso 


Nos compromiso no ta te keda akinan so. Nos ta reconoce 
cu ainda tin hopi pa haci y cu e caminda pa husticia laboral ta 
largo. Sin embargo, cu determinacion y union, nos por supera 
cualkier obstaculo cu presenta. 


Aruba ta conociendo un crecimento economico impresionante. 
Cu esaki ta presentando oportunidad laboral pa tur, pa nos 
yiunan di tera, pa nos studiantenan cu a bay prepara nan mes 
afo, pa e hobennan cu ta aki pero tambe pa tur e persona cu 
a bin nos isla pa aporta na progreso y desaroyo di nos Pais. 


Mi kier expresa mi mas profundo gratitud na tur trahado pa 
boso dedicacion. Boso ta e forsa cu ta impulsa nos progreso y 
boso esfuerso ta balora. Awe, ban celebra hunto nos logronan 
renobando nos compromiso pa construi un miho futuro pa nos 


Bo Labor ta di Balor. Bo exito y progreso laboral ta den bo man. 
Nos t'ey pa defende bo derecho. 
Awe mi ta renoba mi compromiso pa sigui construi 
un miho futuro pa nos tur! A PY) la Y 


Glenbert F. Croes 


2024 


ANA DI STABILIDAD Y PROSPERIDAD 


Gabinete Wever-Croes 


Arte di Muraya ta un expresion di creatividad sin limite cu 
ta transforma murayanan di San Nicolas den un galeria 
bibo cu ta conta historia, transmit emocion y tambe ta 
stimula e orguyo di un comunidad. 


